11 қыркүйек. Тұлғалар туған күн
DATE: 08:10, 11 Қыркүйек 2024 | GMT +5
TITLE: 11 қыркүйек. Тұлғалар туған күн
URL: https://kaz.inform.kz/news/11-kirkuyek-tulgalar-tugan-kun-8b7a2a/
META: DATE: 08:10, 11 Қыркүйек 2024 | GMT +5
TOTAL WORDS: 625
AUTHOR(S):
TEXT: 88 жыл бұрын ғалым, ҚР мемлекеттік сыйлығының лауреаты, ҚР Денсаулық сақтау министрлігінің педиатрия және балалар хирургиясы ғылыми орталығының құрметті директоры Камал Сәруарұлы ОРМАНТАЕВ дүниеге келді. kz. Қызылорда облысының Қармақшы ауданында туған. Ірі ғалым, бірқатар басымдықты ғылыми бағыттардың негізін қалаушы, педагог және жоғары білікті хирург, медицина ғылымдарының докторы, Қазақстан ғылымына еңбек сіңірген қайраткер, ҚР Мемлекеттік сыйлығының лауреаты. 2000 және 2003 жылдарда «Алтын адам» сыйлығына ие болды. ҚР профилактикалық медицина академиясының вице-президенті, ҚР ҰҒА академигі, Медицина ғылымдары академиясының корреспондент-мүшесі. «Парасат» орденімен марапатталған. 74 жыл бұрын актер, театр режиссері, театр педагогі, профессор, Қазақстанның еңбек сіңірген қайраткері Әубәкір Сыдықұлы РАХИМОВ дүниеге келді. Шығыс Қазақстан облысы Үржар ауданы Таскескен ауылында туған. Әуезов атындағы академиялық театрдың актерлік студиясын оқып бітірді. Еңбек жолын 1968 жылы Жамбыл облыстық театрында актер болып бастады. 1974 жылы Мәскеудегі А. Луначарский атындағы Театр өнері институтының режиссерлік факультетіне И. Тумановтың курсына түсіп, 1979 жылы үздік бітірді. Әуезов атындағы қазақ мемлекеттік академиялық театрының қоюшы-режиссері; 1998 жылддан Т. Жүргенов атындағы Қазақ Ұлттық өнер академиясының оқытушысы. Диплом жұмысын М. Әуезов театрында О. Бөкейдің «Текетірес» пьесасы бойынша қойған спектаклімен қорғап, осы театрға жұмысқа шақырылды. «Парасат» орденімен; «Астана», «Қазақ хандығына 550 жыл», «Қазақстан Республикасының тәуелсіздігіне 25 жыл» медальдарымен марапатталған. 59 жыл бұрын режиссер, сценарист, продюсер Әмір Болатұлы ҚАРАҚҰЛОВ дүниеге келді. org. Алматы қаласында туған. Алматы мемлекеттік театр көркемсурет институтын, С. Киров атындағы Қазақ мемлекеттік университетін, С. Герасимов атындағы Бүкілресейлік мемлекеттік кинематографиялық институтын бітірген. «D'Arcy» жарнама агенттігінде креатив директоры, «Қазақфильм» киностудиясындағы «дебютреклама» жетекшісі, Қазақстан кинематографистер одағының төрағасы қызметтерін атқарған. «Разлучница», «Голубинный звонарь», «Последние каникулы», «Жылама», «Нереальная любовь» фильмдерін түсірген. 58 жыл бұрын «Атамекен» ҚР ҰКП Сыртқы сауда палатасының төрағасы Мұрат Ратұлы ҚАРЫМСАҚОВ дүниеге келді. Алматы қаласында туған. Гумилев атындағы Еуразия ұлттық университетін мемлекеттік аудит мамандығы бойынша, 2016 жылы РФ Президенті жанындағы Ресей халық шаруашылығы және мемлекеттік қызмет академиясының магистратурасын, 1991 жылы Беларусь мемлекеттік университетін экономист мамандығы бойынша, 1994 жылы Анкара университеті, 2012 жылы МВА бітірген. Еңбек жолы: Абай атындағы Қазақ мемлекеттік педагогикалық университетінің оқытушысы; «ҚЗИ Банк» менеджері; «Қазақстан Халық банкі» АҚ бағалы металдармен жұмыс бөлімінің бастығы; «Қазақстан Халық банкі» АҚ акционерлермен жұмыс бөлімінің бастығы; «ҚазҚұрылысСервис» АҚ департаментінің директоры; Қазақстан Республикасы Мемлекеттік кіріс министрі көмекшісінің міндетін атқарушы, ҚР Мемлекеттік кіріс министрінің көмекшісі; ҚР Қаржы министрінің көмекшісі; «Қазақстанның инвестициялық қоры» АҚ жобалар департаментінің бас менеджері; «ИК: Қазақстанның инвестициялық қоры» АҚ Басқарма Төрағасының кеңесшісі; «ҚИҚ» акционерлік инвестициялық қоры» АҚ Бас директорының орынбасары; «Ғалымдардың Еуразиялық экономикалық клубы» қауымдастығы» ЗТБ президенті. 2024 жылдың қаңтар айынан бастап қазіргі қызметінде. «Қазақстан Республикасының тәуелсіздігіне 20 жыл», В. Вернадский атындағы алтын медальмен, «Ерен еңбегі үшін», «Астанаға 20 жыл» медальдарымен марапатталған. 50 жыл бұрын журналист, Қазақстан Республикасының саясат және қоғам қайраткері, Қазақстан Республикасы Парламенті Мәжілісі эксдепутаты Артур Станиславович ПЛАТОНОВ дүниеге келді. Фото: Багдад АХМЕТБЕКОВ. Алматы қаласында туған. Чайковский атындағы Мәскеу мемлекеттік консерваториясының тарихи-теориялық факультетін тәмамдаған, мамандығы – өнертанушы. 1999-2010 жылдары Құрманғазы атындағы Қазақ ұлттық консерваториясында батыс еуропалық музыка театрының тарихы жөнінде авторлық курста лекция оқыды. 2001-2011 жылдары – «КТК» телеарнасындағы «Портрет недели» бағдарламасының жүргізушісі әрі жетекшісі. 2006 жылдан бастап Теледидар және радио Халықаралық Еуразиялық академиясының академигі. 2010 жылдан бастап Халықаралық ақпараттық технологиялар университетінің Менеджмент және қоғамдық тәртіп кафедрасының профессоры, 2006-2007 жылдары – «КТК» АҚ президенті, 2007 жылдан бастап – «КТК»-ның жеке хабар тарату арнасының директоры. 2011 жылғы 11 қыркүйектен бастап – «Слуги народа» бағдарламасының жүргізушісі және авторы әрі продюсері. 2014 жылдан – 2016 жылғы наурыз айына дейін «КТК»-ның стратегиялық даму жөніндегі директоры. 2015 жылдан бастап қайтадан «Портрет неделиге» шақырылған. Басшы, автор және жүргізуші. 2015 жылдан бастап – Қазақстан Республикасы Мемлекеттік хатшысының кеңесшісі. 2016-2021 жылдары – Қазақстан Республикасы Парламенті Мәжілісінің VI шақырылым депутаты, «Нұр Отан» партиясының мүшесі, Әлеуметтік-мәдени даму комитетінің мүшесі, Экология және табиғатты пайдалану мәселелері комитетінің мүшесі. «Оперы Верди 40-х годов» монографиясы мен Батыс Еуропа музыкалық театры тарихы бойынша 50 мақала мен жариялым авторы. Құрмет», «Парасат» ордендерімен; «Қазақстан халқы Ассамблеясына 20 жыл», «Қазақстан Республикасының Тәүелсіздігіне 25 жыл», «За вклад в национальную безопасность» медальдарымен марапатталған
